英國經濟學家羅勞·哥斯（Ronald Coase）指出，公司嘅存在源於人喺一間公司裏面一齊做生產嘅成本低過自己直接喺市場上做生產一大截－對於一個個人嚟講，公司結合咗員工同埋資本，加入一間公司可以達到自己獨立開舖頭達唔到嘅規模經濟（economies of scale）所以就令啲人有誘因結合埋一齊，組成公司。